Author: valery
Last saved by: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  № 12
от заседание на Комисия ”Публична комуникация” на ВСС,
проведено на 26.03.2014 г.
Днес, 26.03.2014 г. (сряда) от 11,00 часа се проведе заседание на комисия “Публична комуникация” на Висшия съдебен съвет, в състав: 

ПРЕДСЕДАТЕЛ:	Магдалена Лазарова 
ЧЛЕНОВЕ:	Каролина Неделчева 
				Соня Найденова 
				Даниела Костова 
				Калин Калпакчиев 

На заседанието присъства Светла Иванова, директор на дирекция „Публична комуникация и протокол” в АВСС, Ваня Панагонова, началник отдел „Протокол”. 

1. ОТНОСНО: Писмо от председателя на Окръжен съд – Видин относно начина, по който е преминало гражданско дело № 1/2013 г. със засилен медиен интерес.
КОМИСИЯ “ПУБЛИЧНА КОМУНИКАЦИЯ”
Р Е Ш И:
Приема за сведение писмото от председателя на Окръжен съд – Видин относно начина, по който е преминало гражданско дело № 1/2013 г. със засилен медиен интерес.
2. ОТНОСНО: Разглеждане на постъпили молби по стажантска програма на ВСС и одобряване на списък на стажантите за провеждане на стаж в администрацията на ВСС през м. април 2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

ОДОБРЯВА списък на стажантите за провеждане на стаж в Администрацията на Висшия съдебен съвет през м. април 2014 г. 

3. ОТНОСНО:  Доклад от Силвия Илиева – и.д. главен секретар на ВСС, относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване и преназначаване в АВСС – отложена от 12.03.2014 г..
Приложение: Извлечение от протокол № 14/05.03.2014 г. на комисия „Съдебна администрация”

КОМИСИЯ “ПУБЛИЧНА КОМУНИКАЦИЯ”
Р Е Ш И:

Докладът ще бъде обсъден след запознаване с предложенията на работната група, определена с решение на ВСС по протокол № 11/12.03.2014г., за структуриране на Администрацията на Висшия съдебен съвет. 

4. ОТНОСНО: Доклад от Силвия Илиева – и.д. главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности в АВСС – отложена от 12.03.2014 г.
Приложение: Извлечение от протокол № 14/05.03.2014 г. на комисия „Съдебна администрация”
КОМИСИЯ “ПУБЛИЧНА КОМУНИКАЦИЯ”
Р Е Ш И:

Докладът ще бъде обсъден след запознаване с предложенията на работната група, определена с решение на ВСС по протокол № 11/12.03.2014г., за структуриране на Администрацията на Висшия съдебен съвет. 

5. ОТНОСНО: Седмичен бюлетин за дейността на ВСС 17.03. – 21.03.2014 г.
КОМИСИЯ “ПУБЛИЧНА КОМУНИКАЦИЯ”
Р Е Ш И:

	5.1. ОДОБРЯВА Седмичния бюлетин за дейността на Висшия съдебен съвет  за периода 17.03 - 21.03.2014 г.
	5.2. СЕДМИЧНИЯТ бюлетин за дейността на Висшия съдебен съвет за периода 17.03 - 21.03.2014 г. да се публикува на интернет-страницата на Висшия съдебен съвет в раздел „Пресцентър”. 

6. ОТНОСНО: Информация за публикации в медиите, свързани с дейността на Висшия съдебен съвет 12.03. – 26.03.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1. След обсъждане, приема за сведение информация за публикации в медиите. 
6.2. Изпраща статия „ Съдия Димитър Димитров, ексшеф на Варненската дирекция на МВР, да каже защо е поддържал топли контакти с убития Борислав Манджуков!” публикувана в „Afera.bg” на Комисията по професионална етика и превенция на корупцията, за сведение по компетентност.  

Допълнителни точки

7. ОТНОСНО: Ден на отворени врати на ВСС на 16.04.2014 г., определен с решение по протокол № 10/06.03.2014 г. на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

Да се изпрати писмо до Инспектората по образованието с молба за  съдействие за определяне на група от 50 ученици от Х-ХІІ клас от училищата в София за участие в Деня на отворени врати на ВСС, което ще се проведе на 16 април 2014 г. в сградата на ВСС. 

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /п/
МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова /п/

Технически сътрудник:
М.Китова /п/